Publication: Magyar Közlöny
Issue: MK-2003-78 (Year: 2003, Number: 78)
Era: 1990-2004
Section: a 43/2003. (VII. 2.) GKM rendelethez
Paragraph Index: 703

49. Az V. fejezet 15. szabályának (4) bekezdése helyébe a következõ rendelkezés lép: „(4) A rendszert a levegõ szokásostól eltérõ hõmérséklete vagy a megnõtt füstkoncentráció hozza mûködésbe, illetve más változás, amely a védett helyiségek valamelyikében kezdõdõ tûzre utal. A levegõ hõmérsékletére érzékeny rendszerek az 54—78 ˚C hõmérsékleti tartományban lépnek mûködésbe akkor, ha a hõmérséklet növekedése nem haladja meg az 1 ˚C/perc mértéket. A hajózási hatóság ruhaszárító és más a ruhaszárítóhoz hasonló körülményekkel jellemezhetõ helyiségek esetében a szokásosnál 30 ˚C-kal magasabb üzemi hõmérsékletet hagyhat jóvá, ahol ez a rendes mûködés velejárója. A füstkoncentrációra érzékeny rendszerek a kibocsátott mérõ fénysugár vevõoldali intenzitásának csökkenésére lépnek mûködésbe. A rendszernek mûködésbe kell lépnie mielõtt a méterenként észlelhetõ fényerõsség csökkenés 12,5%-os mértéket érne el, de nem korábban, mint a legalább 2%-os fényerõsség csökkenés bekövetkezne. A hajózási hatóság más elven mûködõ rendszer felszerelését is jóváhagyhatja. A tûzérzékelõ rendszert kizárólag rendeltetésszerû céljára szabad felhasználni.”

Source: https://magyarkozlony.hu/hivatalos-lapok/ae44786c6b358e682b1128c82dcab49105025e0c/dokumentumok/e65bed944575f7ba7930018e54d6cac76ebbd190/letoltes